ROMÂNIA

JUDEŢUL TIMIŞ

MUNICIPIUL TIMIŞOARA

CONSILIUL LOCAL

COMISIA DE ATRIBUIRE SAU SCHIMBARE DE DENUMIRI

LA STRAZI, PARCURI, PIETE, ETC

PROCES VERBAL DE ŞEDINŢĂ din data 23.06.2015

Comisia de Atribuire sau Schimbare de Denumiri la Strazi, Parcuri, Piete, etc., constituită prin Dispozitia Primarului nr.2626/26.11.2008 şi actualizată prin Dispozitiile nr.1389/20.07.2010, nr.66/12.01.2012, nr.1095/24.09.2012, nr.628/ 22.02.2013, respectiv nr.1518/ 01.10.2013,
Întrunită în data de 23.06.2015 ora 12.00, pentru a dezbate propunerile şi, solicitările cetăţenilor si instituţiilor de atribuire sau schimbare de denumiri la străzi, parcuri, pieţe, etc., înscrise pe ordinea de zi, a adoptat următoarele hotărâri:

1. Adresa nr. SC2013-9217/02.04.2013 a doamnei DANIELA APOSTOLESCU domiciliată pe B-dul Mihai Eminescu nr.5 ap.3 prin care semnalează faptul că denumirea afişată pe plăcuţele care s-au pus, relativ recent, la mai multe poduri din Timişoara nu are legătură cu zona respectivă şi solicită corectarea acestei probleme de interes civic, întrucât plăcuţele pot crea confuzii şi derută în orientarea din oraş.


SE AMÂNĂ dezbaterea adresei nr. SC2013-9217/02.04.2013 a doamnei DANIELA APOSTOLESCU privind schimbarea denumirilor podurilor peste Bega din Municipiul Timişoara.


2. Referatul domnului consilier local Flavius Boncea prin care acesta supune atenţiei comisiei iniţierea unei Hotărâri de Consiliu Local privind schimbarea denumirii Bulevardului Republicii în Bulevardul Regele Mihai I al României.


SE AMÂNĂ dezbaterea Referatului domnului consilier municipal Flavius Boncea cu privire la schimbarea denumirii bulevardului Republicii în Bulevardul Regele Mihai I al României.

3. Adresa nr. CCM2014 – 81 / 10.10.2014 a d-lui Doctor LUPU CONSTANTIN în care acesta menţionează ,,că vieţuirea lui Emil Racoviţă în Timişoara merită să fie cunoscută şi prezentă în viaţa oraşului” şi propune să acordăm unei străzi sau pieţe centrale,  numele celui mai mare savant român care a locuit în Timişoara.

În evidenţele noastre există denumirea ,,Emil Racoviţă” atribuită unei străzi din Municipiul Timişoara situată în cartierul Ciarda Roşie.


SE AMÂNĂ dezbaterea adresei nr. CCM2014 – 81 / 10.10.2014 a d-lui Doctor LUPU CONSTANTIN prin care acesta propune să acordăm unei străzi sau pieţe centrale, numele celui mai mare savant român care a locuit în Timişoara, EMIL  RACOVIŢĂ.

4. Adresa Direcţiei de Mediu, Serviciul Spaţii Verzi şi Locuri de Joacă cu nr. SC2015 – 11907 / 06.05.2015 prin care aceasta propune ,,confirmarea, schimbarea şi atribuirea denumirilor parcurilor, scuarurilor, din municipiul Timişoara”.

SE APROBĂ CU UN AMENDAMENT, confirmarea, schimbarea şi atribuirea denumirilor parcurilor, scuarurilor, din municipiul Timişoara” propuse prin adresa Direcţiei de Mediu, Serviciul Spaţii Verzi şi Locuri de Joacă cu nr. SC2015 – 11907 / 06.05.2015, amendamentul constând în respingerea propunerii de schimbare a denumirii în „Parcul Complexului Studenţesc” şi aprobarea menţinerii denumirii „Parcul Studenţilor” (denumire aprobată prin HCL nr. 493/2007).

Parcul Scudier – cunoscut şi ca parcul Central, este situat pe malul drept al canalului Bega, între B-dul 16 Decembrie 1989, Spl. Nicolae Titulescu, B-dul Republicii şi B-dul Regele Ferdinand I. Este primul parc din salba de parcuri din nordul canalului Bega. SE APROBĂ ca acest parc să se redenumească Parcul Central „Anton Scudier”.

Parcul Soarelui – limitrof Bulevardului Sudului, SE APROBĂ să poarte denumirea de ,,Parcul Soarelui”, după cartierul cu acelaşi nume.

Scuarul situat în cartierul Steaua, între Calea Şagului şi Str. Arh. Duliu Marcu SE APROBĂ să poarte denumirea de ,,Scuarul Steaua”,  după cartierul cu acelaşi nume.


Parcul Giroc (denumit astfel prin H.C.L. nr. 280/2005) – delimitat de străzile Mareşal C-tin Prezan, Uranus, Aleea Sănătăţii şi  Strada Versului, SE APROBĂ să se redenumească ,,Parcul  Pădurice”, deoarece este cunoscut cetăţenilor urbei sub această denumire. 


Scuarul Elevilor (denumit astfel prin HCL nr. 280/2005) – delimitat de străzile Nicolae Ilieşu şi Cosminului, cunoscut de cetăţenii oraşului ca Parcul Adolescenţilor, SE APROBĂ să se redenumească „Parcul Adolescenţilor”.

Scuarul situat între străzile Franyo Zoltan, Fraţii Buzeşti şi Piaţa Sfântul Nicolae SE APROBĂ să poarte denumirea de ,,Scuarul Sfântul Nicolae”.

Scuarul delimitat de tronsoanele străzii Arcidava, cunoscut ca şi Scuarul Arcidava SE APROBĂ să se denumească Scuarul Arcidava.

Scuarul situat între străzile Zurich şi Lorena, cunoscut ca şi parcul Zurich SE APROBĂ să se numească Scuarul Zurich.

Scuarul situat între străzile Ardealului, Mircea Hoinic şi Piaţa Petöfi Sandor, cunoscut ca şi parcul Petöfi SE APROBĂ să se numească Scuarul Petöfi.

Parcul Uzinei – este rezultatul transformării din teren viran în spaţiu verde amenajat, amplasat între strada Uzinei şi malul Canalului Bega, între Uzina de Apă şi Podul Mihai Viteazu (Calea Dorobanţilor). SE APROBĂ ca acest parc să se numeacă Parcul Uzinei.

Scuarul Castelului (denumire aprobată prin H.C.L. 493/2007) – situat în jurul castelului Huniazilor, SE APROBĂ să rămână cu denumirea de Scuarul Castelului iar extinderea  din faţa Liceului Electromotor unde se află şi statuia lui Emanuil Ungureanu SE APROBĂ să se denumească Scuarul Emanuil Ungureanu. 

Parcul Studenţilor (denumire aprobată prin H.C.L. 493/2007) –  situat în centrul Universitar  (Facultatea de Chimie, Universitatea de Vest şi Facultatea de Electrotehnică) cu extensie în jurul Băncii Române de Dezvoltare, înconjoară o parte din vechile cămine studenţeşti, grupate între Str. Cluj şi Aleea F. C. Ripensia (fostă Aleea Sportivilor).


 SE RESPINGE propunerea să se redenumească ca fiind ,,Parcul Complexului Studenţesc”.

SE PĂSTREAZĂ denumirea „Parcul Studenţilor” (denumire aprobată prin HCL nr. 493/2007).

Parcul „Ion Creangă” (denumire aprobată prin H.C.L. 280/2005) - delimitat de Str. Michelangelo, str. Martir Leontina Bînciu şi malul drept al Canalului Bega, SE APROBĂ să se redenumească ca Parcul Copiilor „Ion Creangă”.

Parcul situat între Calea Martirilor 1989 şi Strada Mureş, SE APROBĂ să se numească Parcul Triade.

5. Adresa nr. RU2015 – 3 / 21.01.2015 a FUNDAŢIEI INTERART TRIADE cu sediul pe Calea Martirilor nr.51/45 prin preşedinte d-na SORINA JECZA prin care aceasta ne adresează rugămintea ,,de a accepta schimbul de nume între strada Peter Jecza şi Maximilian Fremont” întrucât strada cu numele lui Peter Jecza nu are nici o legătură cu zona oraşului situată la ieşirea din Timişoara, spre Calea Torontalului, dincolo de Aeroportul utilitar .


ZONA TORONTALULUI – AEROPORT UTILITAR

SE SCHIMBĂ denumirea în STRADA „SZEGED” – strada cu denumirea Jecza Peter care îşi schimbă denumirea. 

SZEGED – oraş din Ungaria înfrăţit cu Timişoara

Denumirea „SZEGED” se atribuie la propunerea comisiei municipale de denumiri.

ZONA  CALEA MARTIRILOR 1989 – STR. MUREŞ

SE SCHIMBĂ denumirea în STRADA „PETER JECZA” – strada cu denumirea Maximilian Fremaut care îşi schimbă denumirea, situată între strada Mureş şi Calea Martirilor 1989.

 PETER JECZA (n.16 octombrie 1939, Sfântu Gheorghe – d.24 martie 2009, Timişoara), a fost un sculptor român, profesor de sculptură la Facultatea de Arte a Universităţii de Vest din Timişoara.

6. Adresa nr. SC2015 – 7843 / 02.04.2015 a Bibliotecii Judeţene Timiş cu sediul în P-ţa Libertăţii nr.3 prin care se solicită aprobarea în cadrul comisiei de specialitate ca, începând cu 2015, an omagial Sorin Titel, Biblioteca Judeţeană Timiş să poarte numele ilustrului prozator, marelui romancier bănăţean Sorin Titel (1935-1985).

SE APROBĂ, propunerea a Bibliotecii Judeţene Timiş înaintată prin adresa nr. SC2015 – 7843 / 02.04.2015, ca Biblioteca Judeţeană Timiş să poarte numele ilustrului prozator, marelui romancier bănăţean Sorin Titel (1935-1985).

7. Adresa nr. SC2015 – 10412 / 12.05.2015 a unui Grup de Locatari ai Imobilelor situate pe str. Izvorului depusă prin d-nul Cismaşiu Mircea – Adrian domiciliat pe str. Izvorului nr.1. 

SE RESPINGE solicitarea din adresa nr. SC2015 – 10412 / 12.05.2015 a unui Grup de Locatari ai Imobilelor situate pe str. Izvorului prin care se solicită ,,să constatăm inoportunitatea redenumirii străzii Izvorului în strada Wilhelm Mühle” şi se menţionează că ar trebui selecţionate străzile Zoe sau Alba Iulia pentru a fi denumite după numele ilustrului grădinar/peisagist.

8. Adresa nr. UR2015 – 4969/02.04.2015 a domnului VINCZE ŞTEFAN domiciliat pe Calea Aradului nr.97 bl.11 sc.A ap.5 prin care acesta solicită atribuire denumire de stradă pentru terenul situat în Timişoara, zona Freidorf, între str. Dimitrie Stan şi fosta str. Prepeliţei, înscris în C.F. nr. 438994 Timişoara cu nr. cad. 438994.

ZONA  FREIDORF

SE ATRIBUIE denumirea STRADA „MAXIMILIAN FREMAUT” -  stradă nouă, perpendiculară pe strada Dimitrie Stan, situată la vest de strada Ion Românu, între strada Dimitrie Stan şi Calea Ferată Podul Modoş – Gara Timişoara Vest.

MAXIMILIAN EMMANUEL DE FREMAUT (n.1725 – d.1769), a fost un inginer valon, provenind din mica aristocraţie francofonă a Ţărilor de Jos, care a executat lucrările esenţiale de gospodărire a apelor din Banat în secolul al XVIII-lea, a proiectat sistemul de regularizare a debitelor hidrografice Timiş - Bega şi sistemul de alimentare cu apă a oraşului Timişoara.

9. Propunerea Serviciului Banca de Date Urbana si Cadastru de atribuire denumire tronsonului de intrare nouă perpendicular pe strada  Hebe între imobilele situate pe strada Hebe numerele 56A şi 58.


ZONA STR. GAVRIL MUSICESCU – STR. MUREŞ


SE ARTIBUIE denumirea INTRAREA „HEINZ DOLL” - intrare nouă perpendiculară pe strada  Hebe între imobilele numerele 56A şi 58.

HEINZ DOLL (n.21 aprilie 1930 – d.2014), a fost Cetăţean de Onoare al Municipiului Timişoara, preşedinte al Cercului de Prietenie Karlsruhe-Timişoara din 1993, personalitate marcantă şi importantă a vieţii Timişoarei, care începând din 1993 a iniţiat  şi organizat numeroase transporturi umanitare destinate timişorenilor, de sprijin beneficiind diverse instituţii de cult, Primăria Timişoara, spitale, şcoli.

10. Adresa d-lui Lowinger Emil cu nr. SC2015–013776/25.05.2015, depusă în atenţia Consiliului Local şi transmisă Serviciului B.D.U.C de către Direcţia Secretariat General.

SE RESPINGE adresa d-lui Lowinger Emil cu nr. SC2015–013776/25.05.2015 prin care acesta solicită între altele „Să se renunţe la denumirile de martir”. „Aceste denumiri pot apărea doar pe placi comemorative” şi întreabă „Când vom avea Martir Horia, Cloşca, Crişan, Doja, Vlad Ţepeş, Brâncoveanu, Vladimirescu, Iorga, etc ? ”.

11. Propunerea Serviciului Banca de Date Urbana si Cadastru de schimbare a denumire tronsonului de intrare cu denumirea Strada Arthur Rubinstein perpendicular pe strada  Arthur Rubinstein între imobilele cu numerele 5 şi 7.


ZONA  TORONTALULUI 


SE SCHIMBĂ denumirea în INTRAREA „ŞTEFAN JÄGER” - tronsonul de intrare cu denumirea Strada Arthur Rubinstein, perpendicular pe strada  Arthur Rubinstein între imobilele cu numerele 5 şi 7, care îşi schimbă denumirea.

ŞTEFAN JÄGER (n.31 mai 1877, Cenei – d.16 martie 1962, Jimbolia), a fost un pictor român de etnie germană din Banat, supranumit şi ,,pictorul şvab”, cunoscut pentru picturile sale care descriu istoria, viaţa, tradiţiile şi obiceiurile şvabilor bănăţeni.

12. Propunerea Serviciului Banca de Date Urbana si Cadastru de schimbare a denumire tronsonului de intrare cu denumirea Strada Arthur Rubinstein perpendicular pe strada  Arthur Rubinstein între imobilele cu numerele 13 şi 15.


ZONA  TORONTALULUI 


SE SCHIMBĂ denumirea în INTRAREA „ŞTEFAN FOGARAŞI” - tronsonul de intrare cu denumirea Strada Arthur Rubinstein, perpendicular pe strada  Arthur Rubinstein între imobilele cu numerele 13 şi 15, care îşi schimbă denumirea.

ŞTEFAN FOGARAŞI (secolul XVII), a fost un traducător care şi-a desfăşurat activitatea de predicator reformat la Lugoj pe la mijlocul secolului al XVII – lea, a tradus din latină şi maghiară aşa – zis-ul Catechismus adecă a creştineştii religii şi credinţe în scurte întrebări şi răspunsuri cuprinse cu fapte din Sfânta Scriptură întărită coprindere sau măduvă, numit de autorul acestui manual, profesorul Alstedius din Alba Iulia şi Biblia Mică, traducere tipărită în 1648 cu concursul lui Akos Barcsay, mare ban al Lugojului şi Caransebeşului.
13. Solicitarea domnului primar Nicolae Robu, ca denumirea „FRANCESCO ILLY” să fie atribuită unei străzi situată în zona centrală din mun. Timişoara şi nu bulevardului cu denumirea „CONSTRUCTORILOR”, din ZONA CALEA BUZIAŞULUI - CALEA STAN VIDRIGHIN aşa cum s-a propus de către comisiile municipală respectiv judeţeană de denumiri.

Propunerea domnului primar Nicolae Robu, ca denumirea „FRANCESCO ILLY” să fie atribuită unei străzi situată în zona centrală din mun. Timişoara va fi dezbătută în următoarea şedinţă a comisiei municipale de denumiri.

14. Propunerea Serviciului Banca de Date Urbana si Cadastru de schimbare a denumirii BULEVRDULUI CONSTRUCTORILOR situat în Zona Calea Buziaşului, perpendicular pe Calea Stan Vidrighin, având în vedere faptul că mai există o stradă în Timişoara cu aceeaşi denumire şi anume STRADA CONSTRUCTORILOR, situată în zona Calea Sever Bocu.


Propunerea Serviciului Banca de Date Urbana si Cadastru de schimbare a denumirii BULEVRDULUI CONSTRUCTORILOR situat în ZONA CALEA BUZIAŞULUI - CALEA STAN VIDRIGHIN va fi dezbătută în următoarea şedinţă a comisiei municipale de denumiri.

15. Propunerea domnului viceprimar Dan Diaconu de schimbare a denumirii Calea Moşniţei, propunere prezentată comisiei în cadrul şedinţei din data de 04.12.2013 şi amânată.

Propunerea domnului viceprimar Dan Diaconu de schimbare a denumirii Calea Moşniţei va fi dezbătută în următoarea şedinţă a comisiei municipale de denumiri.

16. E-mailul Direcţiei Comunicare prin care se solicită să se corecteze denumirile la un număr de 4 străzi care reprezintă numele unor personalităţi.
	Nr.crt.
	Denumire actuală
	Denumire corectă

	1
	Episcop Ioseph Lonovici
	Episcop Josef Lonovics    

	2
	Episcop Josef Nischbach 
	Josef Nischbach

	3
	Ioseph Gabriel
	Josef Gabriel

	4
	Episcop Alexandru Bonnaz
	Episcop Alexander Bonnaz



SE RESPINGE solicitarea Direcţiei Comunicare de corectare a denumirilor la un număr de 4 străzi care reprezintă numele unor personalităţilor Episcop Ioseph Lonovici, Episcop Josef Nischbach, Ioseph Gabriel respectiv Episcop Alexandru Bonnaz.

17. Propunerea Serviciului Banca de Date Urbana si Cadastru de atribuire a denumirii STRADA „ACAD. REMUS RĂDULEŢ” tronsonului de stradă situat în prelungirea străzii Acad. Remus Răduleţ care face legătura cu strada Dr. Grigore T. Popa.

ZONA CALEA SEVER BOCU

SE ARTIBUIE denumirea STRADA „ACAD. REMUS RĂDULEŢ”  tronsonului de stradă situat în prelungirea străzii Acad. Remus Răduleţ, care face legătura cu strada Dr. Grigore T. Popa.
Comisia de Atribuire sau Schimbare de Denumiri la Strazi, Parcuri, Piete, etc.,
Preşedinte:
Diaconu Dan                 - viceprimar al Municipiului Timişoara

Membri:
Stoia Traian

 - viceprimar al Municipiului Timişoara



Emilian Sorin Ciurariu - director executiv al Direcţiei Urbanism



Flavius Boncea             - consilier municipal



Grigore Grigoroiu
 - consilier municipal



Wolf Elena

 - consilier municipal

Secretar:
Miron Frăţilă
             - consilier la Primăria Municipiului Timişoara
Red./Dact. MF. Expl. 2                                                                                                                                              

